Universis Christi fidelibus presentes litteras imspecturis magister B archipresbiter de Vergiaci salutem in Domino. Quod universitatis vestre noticiam cupio pervenire quod dominus Odo Viridis miles Vergiacensis concedentibus et laudantibus duobus filiis eius Pontio et Willermo dedit Deo et Beate Marie Cistercii et fratribus ibidem Deo servientibus in puram et perpetuam elemosinam duos sextarios bladi medietatem frumenti et medietatem avene in decima de Bargis percipiendos singulis annis in redditu et libere perpetuo possidendos. Quod ut maiorem firmitatem haberet ego igitur donationi interfui ad petitionem iamdicti O militis et filiorum ipsius scriptum presens feci fieri et sigilli mei testimonio confirmavi. Testibus hiis : Bonefacio de Chaus, Dodone de Chabous, Hugone de Laval, Artaut de Muileio, Johanne de Donce et pluribus aliis.